**John Green: Kdo si, Aljaska**

**Zakaj sem si to knjigo izbrala?**

Knjigo sem si izbrala zaradi dvomljivega naslova. Iz naslova ni bilo razvidno, kakšna bo zgodba knjige. V meni je vzbudila občutek zanimanja. Za branje bi jo priporočala. Predvsem bi jo priporočala tistim, ki ste do konca radi v negotovosti. Knjiga je zanimiva in vključuje kar nekaj stvari, ki so nekaterim najstnikom mogoče celo preveč poznane. Zgodba je dokaj žalostna, vendar to ne otežuje branja in je vseeno zanimiva do konca.

**Obnova zgodbe:**

Vse se začne, ko se Miles Halter preseli v internat Culver Creeka. Tam spozna svojega novega cimra Chip Martina, s katerim se kasneje upira strogemu šolskemu sistemu.

Miles in njegovi starši se odpravijo na pot. Ko prispejo do internata, Miles, s pomočjo staršev, razpakira. Ko opravijo z urejanjem sobe, imajo še krajši pogovor, kjer mu je oče zapovedal, naj pusti na miru alkohol, droge in cigarete. V sobo je prišel pozdravit tudi nadzornik internata Orel. Starša sta nato odšla, a ni bil dolgo sam, saj se je v njegovi sobi ravno med obredom tuširanja pojavil Chip Martin. Tako je svojega cimra spoznal zavitega v samo brisačo. Chip se je hitro sprostil in Milesu dal vzdevek bajs, saj je bil Miles tako zelo suh. Ukazal pa mu je tudi, da naj ga kliče polkovnik. Naslednji dan je Miles spoznal Aljasko. Poznana je bila po tem, da ima vedno zalogo cigaret in alkohola. Ostale je učila matematiko in vedno je imela ona najboljše ideje za potegavščine. Njena soba je založena od vrha do tal s knjigami in ima prav poseben vonj. Po Aljaski ga je Chip spoznal tudi s Takumijem. Japonec, ki vsak zahvalni dan preživi sam skupaj z Aljasko v internatu. Isti večer Chip in Aljaska odpeljeta Milesa na skrivno mesto, kjer mu ponudita cigarete. Sprva je odlašal, a je vseeno poizkusil in tako začel kaditi. Aljaska je bila mnenja, da ostali kadijo za užitek, ona pa, da bi jo čim prej pobralo.

Približeval se je zahvalni dan. Dan, ko vsi dijaki odidejo domov. Aljaska in Takumi pa sta ostala, tako kot vsa leta doslej, v internatu. Miles, ki je bil rahlo zaljubljen v Aljasko, se je odločil, da odpove svoj prihod domov in raje ostane z Aljasko. Na teh počitnicah sta bila pijana in okajena precejšen čas. Naslednje počitnice so Chip, Aljaska, Miles in Takumi načrtovali potegavščino. Pridružila se jim je tudi Lara, kot Milesova punca, ki jo je spoznal prek Aljaske. Načrtovali so narediti zgago, ker je prej prišlo do incidenta z Milesom, ki so ga odvlekli do jezera, ga oblepili in vrgli v vodo. Načrt je bil, da vsem tako imenovanim dvoživkam vrnejo. S petardami, za katere sta bila zadolžena Miles in Takumi, sta zamotila Orla in ga spravila iz pisarne. Tako sta Aljaska in Chip dobila čas, da razpošljeta obvestila staršem o treh popravnih izpitih, ki jim grozijo. Med tekom Takumija in Milesa pa je gos ugriznila Milesa, ki je že tako komaj hodil. Lara je ostala na seniku in nadzorovala vse dogajanje. Misija je bila uspešno opravljena.

Neke noči pride Aljaska pijana v sobo Milesa in Chipa in ju prosi, da ji pomagata oditi. To naredita tako, da popokata petarde, ki so jim ostale od zadnje misije. Z poki sta preprečila, da bi orel slišal, kako se je prižgal avto. Odpeljala se je. Naslednji dan pa Orel zjutraj pride z žalostno novico. Aljaska je mrtva. Imela je hudo prometno nesrečo. Volan ji je zlomil rebra in tako je bila na kraju nesreče mrtva. Zaletela se je v policiski avto s prižganimi sirenami. Sledil je pogreb. Miles je upal, da bo krsta odprta, a ni bila, saj je bila Aljaskina želja po mamini smrti, da je pokopana z zaprto krsto. Tako je bilo. Sledilo je žalovanje in ugotavljanje vzroka. Ali je bila samo nesreča ali je bil samomor? Aljaska je imela par samomorilskih nagnenj, a kljub temu ni nikoli govorila o tem. Z Chipom sta poiskala policista, ki je bil priča nesreči. Zanimale so ju njene zadnje besede. A je bila v tistem času, ko je policist prišel, že mrtva. V naslednjih dneh jima je Orel povedal, da naj pospravita njeno sobo, saj bo kmalu prišla njena teta. Hitro sta odšla saj sta vedela, da je imela v sobi nekaj stvari, ki jih ne bi smela imeti. Teta je prišla naslednji dan in odnesla vse njene stvari. Tako so se za Aljasko izgubile vse sledi. Sto šestitrideset dni veselja in sto šestintrideset dni žalovanja.

Miles in Chip sta bila zaradi njene smrti potrta. Nista več hodila na kosila in večerje, nista se več družila z ostalimi, ampak samo razmišljala o tem, da sta prav onadva kriva, da je Aljaska pobegnila in se usedla v avto, čeprav sta vedela, da je bila pijana, in tako umrla.

**Opisovanje oseb:**

Miles Halter je fant, ki se je po dveh letih šolanja prešolal na Culver Creek, ker na prejšnji šoli ni bil priljubljen. Oboževal je branje biografij in rad se je učil zadnje besede ljudi in jih potem tudi kar pogosto uporabljal v nekaterih situacijah. Imel je skrbne starše, ki so lepo skrbeli zanj, vendar so včasih živeli v zmoti o stvareh katere obožuje, kot na primer brusnična omaka. Miles ni vedno ubogal staršev, saj se je v internatu kar pogosto posluževal alkohola in cigatet. Bil pa je kar pogost upornik šolskega sistema.

Na drugi strani pa imamo Aljasko Young, ki je prav posebna, saj se je rodila pod imenom Mary, ker se njunima staršema ni uspelo izmisliti imena. Za sedmi rojstni dan se je lahko preimenovala v karkoli si je želela in poimenovala se je Aljaska. Imela je samo očeta, saj ji je mama umrla pri treh letih. Očeta pa ni pretirano skrbelo za njo. Bila je “zaljubljena" v branje. V sobi je imela skoraj celo knjižnico. Knjige je kupovala na garažnih razprodajah. Bila je večja upornica kot Miles in vedno je imela zalogo alkohola in cigaret, veliko je kadila in tudi pijanost ji ni bila tuja. Vedno je bila za potegavščino in manjkal ji je samo en opomin pred izključitvijo.

Marjeta Babnik, tridesetega septembra 2019